Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 323/13/5505	Liptovský Mikuláš, 16.7.2014
EEČ : 2-39-297-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: strojný technik
sa v skúšobnej dobe, určenej uznesením prokurátora Okresnej prokuratúry Liptovský Mikuláš zo dňa XXXXX, spisová značka 2 Pv 323/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Liptovský Mikuláš zo dňa XXXXX, spisová značka 2 Pv 323/13/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Dňa 10. 06. 2013 uznesením sp. zn. 2 Pv 323/13  podľa  § 216 ods. 1 Trestného poriadku bolo podmienečne zastavené trestné stíhanie vedené proti XXXXX, stíhanému pre prečin pytliactva podľa § 310 ods. 1 Trestného zákona pre skutok že ako člen Slovenského rybárskeho zväzu dňa 09. 06. 2013 o 01.00 hod. v katastrálnom území obce Liptovská Sielnica v lokalite zvaná "Kečka", v Sielnickej zátoke vodného diela Liptovská Mara, okres Liptovský Mikuláš, v rybolovnom revíri č. 3-5340 lovil ryby spôsobom na ťažko v dobe individuálnej ochrany rýb na dva ks udíc značky Shimano model ALCX 123004, dĺžky 3,6 m, čiernej farby, s navijákmi značky Shimano, model AERO 6000 RE čiernej farby, z ktorých silony smerovali do vodnej hladiny, pričom na jednej z udíc pri vytiahnutí silonu z vody sa na konci nachádzala ulovená živá ryba - kapor o dĺžke 30 cm, ktorá bola bez poškodenia pustená späť do vody, čím porušil § 12 písm. b/ zákona č. 139/2002 Z. z. o rybárstve a ustanovenie § 12 písm. c/ bod 3 Vyhlášky Ministerstva životného prostredia SR č. 185/2006 Z. z., ktorou sa vykonáva zákon o rybárstve,  a zároveň mu  bola  podľa § 216 ods. 2 Trestného poriadku určená  skúšobná doba  v  trvaní 12 mesiacov.  
	Uznesenie nadobudlo právoplatnosť dňa 25.06.2013. Vzhľadom na  skutočnosť,  že  skúšobná doba dňa 25.6.2014 uplynula,  vyžiadala som   si na XXXXX  správu z Okresného úradu, Odbor všeobecnej a vnútornej správy v Čadci, správu z miesta trvalého bydliska a odpis z registra trestov. Z týchto správ som zistila,  že  obvinený   v registri trestov nemá  žiadny údaj o tom, že by bol počas skúšobnej doby podmienečného zastavenia trestného stíhania  odsúdený,  nebol  prejednávaný ani v priestupkovom konaní.  
 	Z týchto dôvodov  mám za to, že  obvinený XXXXX sa  počas skúšobnej doby podmienečného zastavenia trestného stíhania  osvedčil, nakoľko viedol  v tejto dobe  riadny život. 
	Z uvedených dôvodov som rozhodla tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka